CELEX: 32004D0833
Language: sl
Date: 2004-12-02 00:00:00
Title: Sklep Sveta 2004/833/SVZP z dne 2. decembra 2004 o izvajanju Skupnega ukrepa 2002/589/SZVP z namenom prispevanja Evropske unije ECOWAS-u v okviru moratorija na lahko orožje in orožje malega kalibra

4.12.2004   
            
            
               SL
            
            
               Uradni list Evropske unije
            
            
               L 359/65
            
         
      SKLEP SVETA 2004/833/SVZP
   z dne 2. decembra 2004
   o izvajanju Skupnega ukrepa 2002/589/SZVP z namenom prispevanja Evropske unije ECOWAS-u v okviru moratorija na lahko orožje in orožje malega kalibra
   SVET EVROPSKE UNIJE JE –
   ob upoštevanju Skupnega ukrepa Sveta 2002/589/SZVP z dne 12. julija 2002 o prispevku Evropske unije k boju proti destabilizirajočemu kopičenju in razširjanju orožja malega kalibra in lahkega strelnega orožja (1), zlasti člena 3 Skupnega ukrepa v povezavi z členom 23(2) Pogodbe o Evropski uniji,
   ob upoštevanju naslednjega:
   
               (1)
            
            
               Pretirano in nenadzorovano kopičenje in širjenje orožja malega kalibra in lahkega orožja predstavlja grožnjo miru in varnosti ter zmanjšuje možnosti za trajnostni razvoj, kar še posebej velja za Zahodno Afriko.
            
         
               (2)
            
            
               Evropska unija namerava pri uresničevanju ciljev iz člena 1 Skupnega ukrepa 2002/589/SZVP delovati v okviru mednarodnih forumov, pristojnih za spodbujanje ukrepov za vzpostavitev zaupanja. V tem smislu je ta sklep namenjen izvajanju omenjenega Skupnega ukrepa.
            
         
               (3)
            
            
               Evropska unija ocenjuje, da bi finančni prispevek in tehnična pomoč pripomogla k utrditvi pobude Gospodarske skupnosti zahodnoafriških držav (ECOWAS) na področju orožja malega kalibra in lahkega orožja.
            
         
               (4)
            
            
               Evropska unija namerava torej ECOWAS-u zagotoviti finančno in tehnično pomoč v skladu z naslovom II Skupnega ukrepa 2002/589/SZVP –
            
         SKLENIL:
   Člen 1
   1.   Evropska unija prispeva k izvedbi projektov v okviru moratorija ECOWAS-a na uvoz, izvoz in izdelavo orožja malega kalibra in lahkega orožja.
   2.   V ta namen Evropska unija daje finančni prispevek in tehnično pomoč za ustanovitev enote za lahko orožje v okviru tehničnega sekretariata ECOWAS-a in za preoblikovanje moratorija v konvencijo o orožju malega kalibra in lahkem orožju med državami ECOWAS-a. Podrobnosti o tej pomoči so navedene v prilogi.
   Člen 2
   1.   Za uresničitev ciljev iz člena 1 bo predsedstvo imenovalo vodjo projekta s sedežem v Abuji, v Nigeriji.
   2.   Vodja projekta bo svoje naloge izvrševal v okviru odgovornosti predsedstva.
   3.   Vodja projekta bo redno poročal Svetu ali njegovim telesom, določenim s posredovanjem predsedstva, kateremu pomaga generalni sekretar/visoki predstavnik SZVP.
   4.   Pri izvrševanju svojih dejavnosti, bo vodja projekta, če je potrebno, sodeloval z misijami držav članic in Komisije na kraju samem.
   Člen 3
   Komisija se pooblasti za finančno izvedbo tega sklepa. V ta namen z ECOWAS-om sklene finančni sporazum o pogojih uporabe prispevka Evropske unije, ki bo v obliki sredstev nepovratne pomoči. Ta pomoč je namenjena predvsem dvanajstmesečnemu kritju plač, potnih stroškov, dobav in potrebne opreme, potrebnih za vzpostavitev enote za lahko orožje v okviru tehničnega sekretariata ECOWAS-a kot tudi za preoblikovanje moratorija v konvencijo o orožju malega kalibra in lahkem orožju med državami ECOWAS-a. V konvenciji o financiranju, ki jo je treba skleniti, se določi, da bo ECOWAS skrbel za prepoznavnost prispevka Evropske unije k projektu, v skladu z njegovo pomembnostjo.
   Člen 4
   1.   Referenčni finančni znesek za namene iz člena 1 je 515 000 EUR.
   2.   Predsedstvo in Komisija predložita pristojnim organom Sveta redna poročila o skladnosti dejavnosti Evropske unije na področju orožja malega kalibra in lahkega orožja, predvsem glede upoštevanja njene razvojne politike, v skladu s členom 9(1) Skupnega ukrepa 2002/589/SZVP. Komisija zlasti poroča o vidikih iz prvega stavka člena 3. Te informacije morajo zlasti temeljiti na rednih poročilih, ki jih ECOWAS predloži v okviru svojega pogodbenega odnosa s Komisijo.
   Člen 5
   Ta sklep se uveljavi z dnem sprejetja. Veljati preneha 31. decembra 2005.
   Člen 6
   Ta sklep se ponovno pregleda v šestih mesecih po njegovem sprejetju.
   Člen 7
   Ta sklep se objavi v Uradnem listu Evropske Unije.
   
      V Bruslju, 2. decembra 2004
      
         
            Za Svet
         
         
            Predsednik
         
         J. P. H. DONNER
         
      
   
   
      (1)  UL L 191, 19.7.2002, str. 1.
   
      PRILOGA
      PROJEKT POMOČI EU GOSPODARSKI SKUPNOSTI ZAHODNOAFRIŠKIH DRŽAV (ECOWAS)
      Cilj projekta: preoblikovanje moratorija ECOWAS-a na uvoz, izvoz in izdelavo orožja malega kalibra in lahkega orožja v pravno zavezujočo regionalno konvencijo decembra 2005, zaradi operativnega sodelovanja Zahodne Afrike na konferenci o pregledu Akcijskega programa Združenih narodov leta 2006.
      Časovni razpored in izvajanje projekta: predstavitev osnutka regionalne konvencije o lahkem orožju predsednikom držav ECOWAS-a decembra 2005.
      
                  —
               
               
                  Januar–junij 2005: ocena pravnega in regulativnega sistema za orožje malega kalibra in lahko orožje 15-ih držav ECOWAS-a.
                  
                              —
                           
                           
                              Uporaba strokovnega znanja in izkušenj, ki so bila na tem področju pridobljena z Načrtom dejavnosti za izvajanje programa za usklajevanje in pomoč na področju varnosti in razvoja (PCASD) od ustanovitve nacionalnih komisij s pomočjo civilne družbe.
                           
                        
                              —
                           
                           
                              Imenovanje afriškega strokovnjaka, zadolženega za ocenjevanje, s strokovnim znanjem in izkušnjami na področju orožja malega kalibra in lahkega orožja za območje ECOWAS-a (iz vrst osebja PCASD), ki je pod nadzorom izvršilnega sekretarja ECOWAS-a. Eno-tedensko bivanje v vsaki državi ECOWAS-a, da se ugotovi, kakšni so specifični nacionalni pristopi do problematike lahkega orožja.
                           
                        
                              —
                           
                           
                              Upoštevanje izkušenj drugih regionalnih afriških organizacij na tem področju (SADC/Vzhodna Afrika):
                              
                                          —
                                       
                                       
                                          Protokol SADC o strelnem orožju (2001)
                                       
                                    
                                          —
                                       
                                       
                                          Akcijski program iz Nairobija, osredotočen na problematiko širitve lahkega orožja (2004)
                                       
                                    
                        
                              —
                           
                           
                              Pripravljalno srečanje v okviru enote za lahko orožje ECOWAS-a z namenom organizacije seminarja/pogajalske seje (Abuja).
                           
                        
            
                  —
               
               
                  Julij–september 2005:
                  
                              —
                           
                           
                              Sestava osnutka regionalne konvencije s strani enote za lahko orožje.
                           
                        
                              —
                           
                           
                              Predstavitev osnutka konvencije državam ECOWAS-a s strani izvršilnega sekretarja ECOWAS-a.
                           
                        
            
                  —
               
               
                  Oktober–november 2005:
                  
                              —
                           
                           
                              Organizacija seminarja/pogajalske seje v Abuji s predstavniki držav in nacionalnimi strokovnjaki iz 15-ih držav ECOWAS-a.
                           
                        
                              —
                           
                           
                              Dokončno oblikovanje osnutka regionalne konvencije s strani enote za lahko orožje.
                           
                        
            
                  —
               
               
                  December 2005:
                  
                              —
                           
                           
                              Predstavitev končnega osnutka konvencije predsednikom držav ECOWAS-a na običajnem vrhu ECOWAS-a in začetek postopka za sprejem.